 من اجمل و افيد ما قرأت التجربه التانيه لأحمد خيرى العمرى بعد اللذين لم يولدوا بعد الكتاب بيناول القران من وجهه نظر تانيه غير النظرة التقليديه السائده بيتكلم عن الايات و يشرحها من خلال اسباب النزول و الوقت اللى نزلت فيه هل نزلت ف مكه و قت ما كانت لسه الدوله الاسلاميه مقامتش و كان الرسول صلى الله عليه و سلم بيتعرض للاذى و بيتحارب و بيخاطب الناس ف قريش اللى صعب انها تسيب معتقداتها و تدخل ف دين تانى و لا مدنيه وقت ما خص كان ف دوله و ناس مسمله خلاص فبيوصلنا المغزى و السبب و التاثير بتاع الايايات ف الوقت اللى نزلت فيه و بعد ما بيشرحها كده بيقول ازاى النظرة التقلديه و التفيبر التقليدى بيبوصلها من ناحيه تانيه خالص ملهاش اي علاقه بسبب او حكمه نزول الايه نص الكتاب الاولانى هتقرأ و انت مستمتع و فرحان و شايف اد ايه عظمه دينك و جمال القران و اعجازه النص التانى بقى الكاتب انتقل لبدايه سقوط الدوله الاسلاميه ف الدوله الامويه و ازاى بدأو يفصلو الايات عن اسباب نزولها و عن معانيها و ازاى بكده بدأ التهدور لحد الحال اللى وصلناله دلوقتى ,,, الباب الاول اولا : السؤال السؤال الابراهيمى لما بدأ يدور مين ربه هل الكوكب ولا القمر و لا الشمس لحد ما وصل لربنا و ان ابراهيم هو ابو الاديان السامويه التلاته و خطأ المنظومه الدينيه التقليدليه فانها خلت السؤال بدعه صاحبه يروح النار في حين انه ف نظر الكاتب عنصر شديد الاهميه ف الديانه الحنيفيه ثانيا : البحث ف الاسباب و القران اتدرج من البحث ف الطبيعيه للبحث ف المجتمع للبحث ف النفس و ع كل حاجه من دول أدى الايات اللى بتكلم عنهم بدأ بقصه ذى القرنين و ان لازم ناخد بالاسباب و الاسباب هنا مقصود بيها العلم و بعدين نقل ع كلمه العقل ف القران و ان المقصود بيها الربط بين الاسباب و المسببات و النتايج غير المعنى التقليدى ليها كصفه زى الحسب و النسب و الذكاء و بعدين النفس البشريه و ازاى القران حث ع ان لازم ندور فيها و انها الغايه و الوسيلة ف نفس الوقت انتقل بعد كده لان الاتجاه العام دلوقتى ناحيه ان كل حاجه بتحصل سببها ربنا من دون ما يدوروا ف اسباب اللى حصل ف حين ان القران كان بيحث ف مواضع كتير عن البحث عن الاسباب و ان لغى الاسباب ده قتلا للعقل المسلم انتقل بعد كده للامام الغزالى و رأيه ف كتابه تهافت الفلاسفه و ازاى ان الكتاب ده لغى كل الاسباب و رده ع الكلام ده بالايات ثالثا الايجابيه و انها من اهم اثار لخطاب القرانى و ان هى التفسير لتقدم العرب اللى اسلمو و تفوقهم ع اقوى امبراطوريتين ف الوقت ده الفرس و الروم اتكلم عن قصه سيدنا يونس ف بطن الحوت و ان الخطاب كان فيها موجه للرسول ف ايه ( و لا تكن كصاحب الحوت )و اثر القصه دى واهميتها ف وقت نزولها ف بدايه الدعوة ف الوقت اللى كان الرسول صلى الله عليه و سلم بيتعرض لمضايقات كتير انتقل بعد كده لطبيعه أهل مكه قبل الاسلام من سلبيه وكسل و استسلام و كرههم للعمل و احتقارهم للاعمال اليدويه و ازاى القران نزل كسر المفاهيم دى انتقل بعدها لسورة هود و يوسف و أثرهم ف الرسول صلى الله عليه و سلم ف الوقت ده اللى قبل الهجرة بسنه او اتنين و من الحتت اللى عجبتنى اوى مفهوم الصبر اللى موجوددلوقتى بالمعنى التقليدى بتاعه اللى بقى الاستسلام و المعنى الاصلى اللى نزل بيه اللى جاى من نبات الصبار اللى بيقدر يعيش و يقاوم رغم الظروق الصعبه الباب التانى بيتكلم عن الدوله الامويه و بعض المفايهم القرانيه و الفقهيه اللى اتغيرت نتيجه للاستخدام السلطه للدين في تثبيت حكمها الفصل التانى منه بيتكلم عن ازاى نرجع بقى لمجدنا و ان كفايه كده و بيتكلم ف مراحل التغير من خلال سورة الكهف 